|  |
| --- |
| **IZVJEŠĆE O PROVEDENOM SAVJETOVANJU SA JAVNOŠĆU** |
| Naziv akta o kojem je savjetovanje provedeno: Nacrt prijedloga *Strategije zelene urbane obnove Grada Rijeke* |
| Vrijeme trajanja savjetovanja: Savjetovanje je provedeno u trajanju od 30 dana odnosno od dana 3. travnja 2024. godine do dana 3. svibnja 2024. godine |
| Cilj i glavne teme savjetovanja | Osnovni cilj savjetovanja bio je dobivanje povratnih informacija od javnosti u svezi novina predloženih Nacrtom Strategije zelene urbane obnove Grada Rijeke. |

|  |  |  |  |  |
| --- | --- | --- | --- | --- |
| **Redni broj** | **Naziv dionika (pojedinac, organizacija, institucija)** | **Članak na koji se odnosi primjedba/****prijedlog** | **Tekst primjedbe/prijedloga** | **Prihvaćanje/ neprihvaćanje primjedbe ili prijedloga** |
|  | Fran Srdoč, Građanin | Načelni prijedlozi i mišljenje na nacrt akta ili dokumenta | 1. „Zelene površine na području Krimeje i Trsata se trebaju obnoviti i sadržaj se treba poboljšati, pogotovo Park Heroja, Pančićev park te manji park ispod Parka Heroja iznad Ulice Mirka Piškulića.“2. „Treba se pronaći idejno rješenje za spajanje Kozale i Trsata iznad područja Hartere/Vodovodne ulice tj. Zvira, kako bi se građanima omogućio brzi pristup biciklom, pješačenjem ili možda čak i autom.“ | Hvala na primjedbi. Navedeno je u dokumentu obrađeno u posebnom cilju 2.1., mjeri 2.1.1., odnosno kroz aktivnost 2.1.1.1.Navedeno bi zahtijevalo vrlo velike infrastrukturne radove te nije direktno povezano s unaprjeđenjem zelene infrastrukture, već samo s povezivanjem dijelova grada. |
|  | Kristian, Građanin | Načelni prijedlozi i mišljenje na nacrt akta ili dokumenta | 1. „Mislim da je ovo sjajna ideja! To je odlično! Još je potrebno dograditi pješački most za šetnju.“ | Hvala na komentaru. Iz primjedbe nije jasno gdje je potrebno dograditi most za šetnju. |
|  | Miloš Brnjevarac, Građanin | Načelni prijedlozi i mišljenje na nacrt akta ili dokumenta | 1. Definitivno širenje zelenog pojasa, izrada parka u Kostreni između šetnice uz more i ulice Hrvatskih branitelja koja bi bio sportsko rekreativnog sadržaja | Hvala na primjedbi. Kostrena nije dio predmetnog obuhvata Strategije ZUO. |
|  | Milivoj Antolović,Građanin | Načelni prijedlozi i mišljenje na nacrt akta ili dokumenta | 1. „Sve fraze. Uništili ste županijski biser prirode, zaštićeno područje Draškog potoka, autoputem koje ste mogli sprovesti po radnoj zoni Kukuljanovo. A ovo vaše je bilo par stotina miliona eura skuplje. Vi i dalje degradairani uništeni ambijent slijepo zovete zaštićeno područje.“2. „kanjon Rječine od Hartere ušli ste kao slon u staklarnu razvalili brdo, dobili put na ogromnoj kosini na koju pada kamenje odvaljenog brda te uništili vir u Žaklju sve izbetonirali. Vi bolje da ništa ne radite.“3. „Livade velike na platou, rijetke za Rijeku uništili ste grobljem novim Drenova“4. “Šetnicu uz more na Kostabeli planirate zabetonirati more i pol uvale velikom piramidom te uništiti mali uzobalni kupališni put.“5. „Protok Rječine se može osigurati micanjem prevaziđene brane koju je nek buduće klizište i samo odnijeti“6. „Uništavate urbane vrtove na Rujevici radi gradnje zgrada“7. „umjesto parka na južnoj Delti vi tu parking i sedmerokatnice predviđate“8. „Arboretum vam na neatraktivnoj lokaciji više šume ćete posjeći nego što dobiti“9. „park Katarina, samo vi nemojte park planirati nestručno i nemaštovito“10. „na Zametu uništili ste dvoranom zadnju veću zelenu površinu u širem okruženju a koja trebala biti park“11. „Povrtnjaci uz škole često su na tlu opterećenom olovom i drugim od teškog prometa.“12. „Dolinu Škurinjskog potoka ste uništili radnim zonama, u zadnje nepotrebnom Bodulovo di ste nepotrebno srušili divni visoki lučni kameni most nad potokom, Tu u dolinu je bila debeo sloj zemlje i rasli veliki hrastovi. A vi sad strme nepristupačne padine namjenjujete građanima. Usto po sjevernoj ide pruga je predviđena tako da se ovo vaše ne uklapa sa GUPom“13. „na Rujevici di vi govorite o urbanim vrtovima o GUPu idu zgrade i prometnice“ | Hvala na komentarima.1.Navedena kategorija zaštite (zaštićeni krajolik) proizlazi iz prostorno-planske dokumentacije čija revizija nije predmet Strategije.2. Navedeno se djelomično prihvaća i bit će implementirano u SWOT analizu. Naime, primjedba ne sadrži prijedlog eventualne sanacije, nego samo evidentira postojeće stanje.3. Groblje na Drenovi planirano je prostorno-planskom dokumentacijom, čija revizija nije predmet ove Strategije. Nadalje, primjedba ne sadrži prijedlog eventualne sanacije, nego samo evidentira postojeće stanje.4. Projektno rješenje šetnice na Kostabeli nije predmet ove Strategije. U vezi zaštite obalnog područja, Strategijom je utvrđen posebni cilj 1.4. *Očuvanje i unaprjeđenje obalnih staništa*, odnosno M 1.4.1. te aktivnost „*izrade stručne podloge za obalni pojas Grada Rijeke s ciljem identifikacije i klasifikacije prirodnih zona i obalnih staništa te sukladno tome davanje prijedloga zaštite i gospodarenja, te uređenja i oblikovanja tih prostora i javnih plaža“*.5. Primjedba se ne prihvaća. Uklanjanje brane bi bilo predmet detaljnijih studija i mišljenja relevantnih stručnjaka i javnopravnih tijela.6. Nije predmet Strategije. Naime, postojeće površine koje se koriste kao vrtovi nisu kategorija urbanih vrtova jer nemaju uređen i utvrđen režim korištenja. Nadalje, uvjeti gradnje na predmetnom području uređuju se prostorno-planskom dokumentacijom. U mjeri 2.3.2., odnosno kroz aktivnost 2.3.2.1. planira se uspostava novih urbanih vrtova, od kojih se jedna lokacija nalazi upravo unutar područja Rujevice.7. Nije predmet Strategije. Strategija na području Delte predviđa sanaciju korištenjem NBS principa (rješenja temeljenih na prirodi, npr. ozelenjavanje površina i građevina).8. Predmetni arboretum je od velikog povijesnog značaja te svjedoči i govori o bogatoj riječkoj povijesti još iz doba Austro Ugarske na prostoru Sveta Katarina - Pulac – Veli Vrh. Taj prostor bio je prepoznat kao iznimno vrijedan, a nosio je razne nazive kao što su Arboretum *Litorale Hungaricum* i Spomen park IV. Jugoslavenske Armije. U povijesnim dokumentima moguće je iščitati da je primarni zadatak arboretuma i Spomen parka bio upravljanje, nadzor, kontrola i zaštita flore i faune, a inicijativa za zaštitu tog prostora postoji još od 70-ih i 80-ih godina 20. st. Želja za revitalizacijom i očuvanjem tog prostora se danas nastavlja kroz aktivnosti i zahtjeve građana pojedinaca, udruga i lokalne zajednice. Ciljanim i konačnim uređenjem tog prostora podigla bi se razina svijesti o njegovoj važnosti, privukla bi se pažnja građana i potaklo bi ih se na boravak i korištenje istog čime bi se posljedično utjecalo i na kvalitetu njihovog života. Osim navedenog, unošenjem novih elemenata u prostoru i zaokruživanjem jedne cjeline postojeći sadržaji i bunkeri dobili bi novu funkciju. Uspostavom arboretuma neće doći do uklanjanja postojećeg autohtonog drveća s obzirom da je isto od iznimne važnosti za ekosustav, Rijeku i lokalnu zajednicu. Prilikom novog uređenja svi novi sadržaji i infrastruktura maksimalno će se prilagoditi postojećoj situaciji na terenu. Ukoliko se na terenu pronađu invazivne vrste iste će biti nužno ukloniti zbog očuvanja autohtonih biljnih i životinjskih staništa sukladno Zakonu o sprječavanju unošenja i širenja stranih te invazivnih stranih vrsta i upravljanju njima (NN 15/18, 14/19).“9. Zahvaljujemo na prijedlogu. 10. Nije predmet Strategije. Naime, primjedba ne sadrži prijedlog eventualne sanacije, nego samo evidentira postojeće stanje.11. Primjedba se ne prihvaća. Povrtnjaci uz edukativne ustanove imaju primarno edukativnu ulogu, neovisno o strukturi tla na kojem se nalaze.12. Navedeno nije predmet Strategije. Naime, primjedba ne sadrži prijedlog eventualne sanacije, nego samo evidentira postojeće stanje. Nadalje, uvjeti gradnje utvrđeni su prostorno-planskom dokumentacijom, čija revizija nije predmet Strategije. 13. Primjedba se ne prihvaća. GUP se detaljnije razrađuje urbanističkim planom uređenja, koji još nije donesen te nije utemeljena tvrdnja da se na tom području planiraju samo zgrade i prometnice. Nadalje, u mjeri 2.3.2., odnosno kroz aktivnost 2.3.2.1. planira se uspostava novih urbanih vrtova, od kojih se jedna lokacija nalazi upravo unutar područja Rujevice. |
|  | Tea Hlača,Građanin | Načelni prijedlozi i mišljenje na nacrt akta ili dokumenta | 1. „Moja primjedba se odnosi na Trg braće Mažuranića. Odnosno, Parkiralište braće Mažuranića, platoa za divlje parkiranje koji desetljećima samo nosi naziv gradskog trga.Mišljenja sam da taj vrijedan urbanistički prostor, na kojemu su između ostalog smještene i dvije reprezentativne historicističke zgrade i obrazovne institucije, mora i zaslužuje biti više od divljeg parkirališta i deponija. Kao glavni trg povijesne urbanističke cjeline, mjesto kulturne i simbolične vrijednosti, morao bi zaživjeti kao parkovno uređeno mjesto susreta, šetalište, odmaralište, prostor za igru, i samo djelomično mjesto za parkiranje, ljudima koji tu zaista žive ili rade.“2. „Bulevar nije industrijsko-poslovna zona koja mora servisirati tome primjerenu potrebu za parkingom, već stambeno-rezidencijalna zona koja zaslužuje svoj uređen i sadržajan glavni trg.“ | Hvala na komentarima.1. Primjedba je već prihvaćena Strategijom, u mjeri 2.5., 2.5.3., 2.5.3.1. i 2.5.3.2. te u podnaslovima *Javni prijevoz i drugi alternativni oblici prijevoza* te *Prostor*, a moći će se detaljnije razraditi u Akcijskom planu.2. Primjedba je već prihvaćena Strategijom u poglavlju 4.1., podnaslovima *Javni prijevoz i drugi alternativni oblici prijevoza* te *Prostor*, a moći će se detaljnije razraditi u Akcijskom planu. |
|  | Nada Peranić,Građanin | Načelni prijedlozi i mišljenje na nacrt akta ili dokumenta | „Postavljanje žardinjera sa stabalcima na osunčanim površinama i pločnicima gdje nije moguća sadnja stabala, također na rivi kao budućoj šetnici.“ | Hvala na prijedlogu. Navedeno je u dokumentu dijelom obrađeno u posebnom cilju 2.1., mjeri 2.1.1., odnosno kroz aktivnost 2.1.1.1., a sami način uređenja svake pojedine lokacije nije predmet ove Strategije. |
|  | Hrvoje Hreljac,Građanin | Načelni prijedlozi i mišljenje na nacrt akta ili dokumenta | „Načelno bih imao prijedlog da se u nacrte i dokumente, ucrta i upiše uređenje zelene površine "Kalafati" na Brajdi, preko puta HEP-a.Površinu je potrebno pored generalnog uređenja, obogatiti sadnicama kostele te urediti park za pse u sklopu navedene površine. Nepravedno, već godinama zapostavljena površina u samom centru grada.“ | Hvala na prijedlogu. Navedeno je u dokumentu obrađeno u posebnom cilju 2.1., mjeri 2.1.1., odnosno kroz aktivnost 2.1.1.1., a način uređenja svake pojedine lokacije nije predmet ove Strategije. |
|  | Ivana Golubovac,Građanin | Načelni prijedlozi i mišljenje na nacrt akta ili dokumenta | „Poštovani, prije uspostave staza, šetnica i slično, bilo bi potrebno sistemski urediti zelene površine koje već postoje u gradu, a koje se odnose na okućnice zgrada. Kao primjer navodim zelene površine oko zgrade u ulici Ivana Luppisa (crveni niz). Površine su obrasle su korovom te je jedina mjera koja se poduzima košnja. Sugeriram da se zelene površine ne uređuju samo u centru Rijeke, već da se i u stambenim zonama uredi javna zelena površina koja nije park, u smislu sadnje trajnica, grmova i slično. Jer tamo ljudi žive, to je njihov dom, a ne centar grada u koji dođu posjetiti koji šalter i šetati Korzom. Riječka su naselja Rijeka – Turnić, Krnjevo, Zamet, Vežica.. to je zapravo Rijeka. To nisu samo spavaonice, tamo se ljudi druže, djeca se igraju, i ljudi vole svoje kvartove i svoje zgrade. Neka Rijeka pokaže da drži do svojih kvartova.“ | Hvala na komentaru. Navedeno je u dokumentu obrađeno u posebnom cilju 2.1., mjeri 2.1.1., odnosno kroz aktivnost 2.1.1.1.Kroz mjeru 2.1.2., odnosno aktivnost 2.1.2.1. planira se izrada Plana realizacije novih javnih zelenih površina, odnosno većeg broja gradskih i lokalnih parkova na cijelom administrativnom području Grada Rijeke.  |
|  | Podnositelj primjedbe nije suglasan da podaci budu javno objavljeni | Načelni prijedlozi i mišljenje na nacrt akta ili dokumenta | 1.„Podržavam Strategiju zelene urbane obnove! Gradu Rijeci je nužno ozelenjavanje. Iznimno mi je drago da postoji ovakav dokument te se nadam da će se nešto od Strategije i ostvariti.Delta, kanjon Rječine, Riva, Lugomare i lukobran su svakako jasne strateške točke od kojih treba krenuti i koje su potencijalno velike turističke atrakcije. Također, jako me veseli da je u prioritete uvršten drvored na Novoj cesti. Kao stanovnica Novog naselja na Krnjevu, smatram da je trasa Nove ceste neiskorištena i predimenzionirana. Naime, Novo naselje je smješteno između dvije široke prometnice, a smanjivanjem profila Nove ceste s 4 trake na 2 trake uz izvedbu dvostranog drvoreda smanjili bismo buku, brzinu automobila i onečišćenje, dok bismo istovremeno značajno povećali sigurnost i kvalitetu života stanovnika tog dijela grada! Mogla bi se izvesti i biciklistička staza. Uostalom, nedavni radovi koji su se odvijali na Novoj cesti dokazuju da 4 kolne trake na toj cesti uopće nisu potrebne budući da radovi nisu uzrokovali veće (zapravo nikakve) gužve. Podržavam ideju da se poradi na atraktivnosti dječjih igrališta budući da su na njima slične atrakcije. Lijep pozdrav!“2.„Ideju urbanih vrtova podržavam, ali smatram utopijom. Nadam se da će me budućnost razuvjeriti i pokazati drukčije trendove“ | Hvala na komentaru.  |
|  | Podnositelj primjedbe nije suglasan da podaci budu javno objavljeni | Načelni prijedlozi i mišljenje na nacrt akta ili dokumenta | „Gledajući kao građanin Rijeke na problematiku grada sa nedostatkom zelenih površina i slabim pokušajima da se nešto osmisli, htio sam vam skrenuti pažnju da postoje natječaji iz početka 2000ih za idejno rješenje Delte. Naime profesorica Jakopčić (predavala mi je tad arhitekturu mislim u srednjoj primijenjenoj školi, možda i još predaje) je imala genijalnu zamisao da se parking Delte pretvori u najjednostavniju prostranu livadu u obliku trokuta( to bi bio naš central park).. Znači ne treba nikakva dodatna infrastruktura, aute maknuti isto di se miču auti s rive, rekli ste da će biti oko 600 parkirnih mjesta,, nadodajte još stotinjak mjesta i imamo oslobođenu i rivu i deltu..Neko vrijeme smo mi kao učenici davnih 2000ih radili plakate za Deltu…pisalo je samo "zamisli zeleni trokut"..samo maknuti asfalt i zasijati malo kvalitetniju travu, tamo bi sve bujalo jer je Mrtvi s jedne, a Rječina s druge strane. Možete probat uključit i slobodne zidare pošto je taj prostor energetski važan za Rijeku, a trokut je njima važan simbol.. mogli bi financijski pomoć…moglo bi se u prostor uključiti i koja kamena skulptura,, zaboravljate da imate studente i profesore kiparstva na Trsatu…itd..“ | Hvala na primjedbi. Ona je djelomično već prihvaćena Strategijom, budući da se njome na Delti predviđa ozelenjavanje površina i zgrada. Primjedba djelomično nije predmet Strategije, već Akcijskog plana koji će iz nje proizaći, a njime će se određivati pojedini projekti i način njihove realizacije. |
|  | Mirjana Buljanobić,Građanin | Načelni prijedlozi i mišljenje na nacrt akta ili dokumenta | „Rijeka je moj rodni grad i zato me boli kad vidim da se grade stanovi i sijeku stabla, a ne sade nova stabla. Ja da sam gradonačelnik Rijeke ne bih dozvolila da se grade stanovi dok ne potpišu ugovor stablo koje sruše da se obvezuju da posade drugo.Evo toliko ne mogu gledati šta pojedinci rade. To mi je bila sada prilika da se sada izjadam“ | Hvala na komentaru. Ne postoji mehanizam koji bi jamčio provođenje navedene mjere, ali će se provoditi ukoliko se takva ili slična mjera iz europskog zakonodavstva implementira u hrvatsko.  |
|  | Saša Žic,Građanin | Načelni prijedlozi i mišljenje na nacrt akta ili dokumentaPC 2.5.(str. 102) | 1. „Smatram da je program detaljno i velikim dijelom dobro razrađen, ali mislim da je potrebno uvesti detaljnije mehanizme provedbe i rokove. Također, neke mjere, poput prostorno planskog planiranja koje već sad sadržava obavezu investitora gradnje da određeni postotak zemljišta "zazeleni", su već na snazi, ali se nažalost rijetko provode u praksi. Smatram da je potrebno uvesti strože provjere te ne izdavati uporabne dozvole bez strogih provjera samog uređenja okoliša novih stambenih i poslovnih zgrada. Grad je dopustio, u zadnjih nekoliko godina, izgradnju nekoliko trgovačkih centara te ostalih stambeno poslovnih objekata velike površine, koji ni u jednom svom dijelu nemaju uređeno vanjsko zelenilo. Također, valjalo bi dati obvezu investitorima takvih objekata, izgradnju zelenih krovova, solarnih panela i sl.“2. „Programom razvoja zelene infrastrukture koji je donijela Vlada, propisana je i jedna od mogućih aktivnosti pod točkom 2.2.4. Projekt zamjene postojeće sive u zelenu infrastrukturu. Cilj projekta je prenamjena postojeće prometnice u pješačko-biciklističku ulicu s javnim sadržajima i zelenim javnim površinama. Pogodne lokacije za realizaciju projekta su ulice u kojima je ugroženo kretanje pješaka te onemogućeno kretanje biciklistima. Grad Rijeka u svom planu nema niti jedan projekt koji bi podržavao ovu aktivnost, a smatram da je mnogo lokacija u gradu koje bi podržavale ovakve aktivnosti.“3. Na stranici 102. Nacrta prijedloga pod PC 2.5. Ozelenjivanje prometnih površina i poticanje održive zelene mobilnosti samo je navedeno unapređenje pješačko biciklističko funkcija prometnih koridora, a nije predložen niti jedan konkretan prijedlog lokacija, kao u drugim mjerama. Ostale mjere pod ovom točkom tiču se ozelenjivanja parkirališnih površina. Smatram da se može i treba napraviti puno više u ovoj mjeri.Lokacije poput Rive koja će uskoro ostati bez automobila treba pažljivo promišljati da ne postane još samo jedan izbetonirani dio grada. Slično je i s Molo longom, budućim terminalom Žabica i sl. | Hvala na prijedlozima.1. Detaljniji mehanizmi provedbe Strategije bit će definirani kroz Akcijski plan zelene urbane obnove Grada Rijeke.Način provođenja prostornih planova u vidu izdavanja dozvola za gradnju i korištenje građevine te način rada građevinske inspekcije i komunalnog redarstva u pogledu situacije zelenila na građevnoj čestici nisu predmet ove Strategije.2. U tijeku je izrada projekata i studija koji nisu navedeni u Strategiji, jer ona predstavlja buduće zahvate, a odnose se na regulaciju prometa u središtu Grada Rijeke, koja uključuje i prenamjenu kolnih prometnih površina u pješačke i biciklističke. U planu je i formiranje koridora za kretanje biciklista na dionici od središta grada do Preluka. 3. Konfiguracija grada Rijeke je vrlo složena i specifična zbog izrazito strmog nagiba terena, koji ne pogoduje biciklizmu, te uskih prometnica omeđenih građevnim česticama građevina, na kojima nije moguće integrirati biciklističke staze zbog nedostatka prostornih mogućnosti. Zbog toga se biciklističke rute ne mogu tretirati jednako kao neke druge mjere u Strategiji. Neovisno o tome, u planu je formiranje koridora za kretanje biciklista na dionici od središta grada do Preluka te je projektiranje istog već u tijeku pa ga nije nužno navoditi u Strategiji.Zahvaljujemo na primjedbi o ozelenjavanju parkirališnih površina, no nismo u mogućnosti je uklopiti u Strategiju zbog nepostojanja konkretnog prijedloga. Zahvaljujemo na pozivanju na pažnju pri promišljanju navedenih lokacija. |
|  | Podnositelj primjedbe nije suglasan da podaci budu javno objavljeni | Načelni prijedlozi i mišljenje na nacrt akta ili dokumenta | „Molim da se na Bulevardu, konkretno u šetalištu Ivana Gorana Kovačića prestanu saditi stabla hrasta crnike. Naime, kako su to crnogorična stabla, zaklanjaju stanarima vidik prema moru i zimi i ljeti. Smisao drvoreda je da zimi propusta sunčevo svjetlo, a ljeti da radi hladovinu. Molim nadležno tijelo da prihvati primjedbu.“ | Hvala na komentaru. Hrast crnika spada u autohtonu vegetaciju riječkog područja, a zastupljen je i u drugim drvoredima širom grada Rijeke i dio je prostornog identiteta grada.S obzirom na njihovu starost može se reći da osim povijesne vrijednosti imaju i visoku ambijentalnu vrijednost kao jedna od prepoznatljivih vizura na prostoru Grada i Bulevarda, a ujedno su i od konzervatroskog i urbanističko-krajobraznog interesa. Prema pravilima struke kod sanacije drvoreda dotrajale jedinke zamjenjuju se primjercima iste vrste radi njegove uniformnosti i očuvanosti, kao i zbog očuvanja postojećih biljnih i životinjskih habitusa i bioraznolikosti. |
|  | Krešimir Lešić,Građanin / institucija | Svi članci i odredbe na koje se odnosi k.o. Sušak-nova | „Molim da se na Bulevardu, katastarska općina Sušak-nova, šetalište Ivana Gorana Kovačića ukine politika sadnje stabla hrasta crnike. Naime, kako su to crnogorična stabla, zaklanjaju stanarima vidik prema moru i zimi i ljeti. Smisao drvoreda je da zimi propusta sunčevo svjetlo, a ljeti da radi hladovinu. Molim nadležno tijelo da prihvati primjedbu.“ | Hvala na komentaru. Hrast crnika spada u autohtonu vegetaciju riječkog područja, a zastupljen je i u drugim drvoredima širom grada Rijeke i dio je prostornog identiteta grada.S obzirom na njihovu starost može se reći da osim povijesne vrijednosti imaju i visoku ambijentalnu vrijednost kao jedna od prepoznatljivih vizura na prostoru Grada i Bulevarda, a ujedno su i od konzervatroskog i urbanističko-krajobraznog interesa. Prema pravilima struke kod sanacije drvoreda dotrajale jedinke zamjenjuju se primjercima iste vrste radi njegove uniformnosti i očuvanosti, kao i zbog očuvanja postojećih biljnih i životinjskih habitusa i bioraznolikosti. |
|  | Aleks Štefanko,Građanin | Načelni prijedlozi i mišljenje na nacrt akta ili dokumenta | „Više drvoreda u ulicama te velika pažnja prilikom asfaltiranja nogostupa kako se drveća ne bi gušila.Potpuna obnova i revitalizacija parka Mlaka da bude funkcionalan i moderan te da građani mogu doći na piknik, sjediti na travi i uživati u zelenoj oazi usred Grada (mjesta za piknik, zeleni travnjaci, obnova fontane i led rasvjeta).“ | Hvala na prijedlogu. Navedeno je u dokumentu obrađeno u posebnom cilju 2.1., mjeri 2.1.1., odnosno kroz aktivnost 2.1.1.1. i 2.1.1.2. te 2.5., 2.5.1. i 2.5.1.1., zatim 3.1., 3.1.1. i 3.1.1.2. te 3.1.2. i 3.1.2.1., a bit će moguće detaljnije obraditi u Akcijskom planu.  |
|  | Caritas Riječke nadbiskupije, Vjerska organizacija | Načelni prijedlozi i mišljenje na nacrt akta ili dokumenta | „U sklopu vašeg Savjetovanja pod Strateškim ciljem 2, predlažemo uređenje otvorenih površina u naselju, uključujući okoliš na adresi Osječka 84 a, koji obuhvaća prostor oko zgrade Caritasa Riječke nadbiskupije i Crkve sv. Ivana Krstitelja na Škurinjama. Naš prijedlog se odnosi na nasip iznad Osječke ulice, lociran iznad autobusne stanice i protežući se do crkve sv. Ivana Krstitelja. Nasip je trenutno u lošem stanju, s brojnim rupama koje su postale stanište štakora. Predlažemo sanaciju, uređenje i ozelenjavanje ovog prostora kako bi se poboljšao estetski izgled naselja i riješio problem štakora koji negativno utječe na okolne objekte. Dodatno, predlažemo uređenje prostora uz gornju stranu zgrade u Ulici Save Vukelića, iznad i ispod parkirališta. Ovaj prostor ima potencijal za razvoj u zelenu oazu, što bi znatno poboljšalo životni prostor stanarima okolnih zgrada.“ | Zahvaljujemo na prijedlogu. Navedeno je u dokumentu obrađeno u posebnom cilju 2.1., mjeri 2.1.1., odnosno kroz aktivnost 2.1.1.1.Način uređenja i sanacije svake pojedine lokacije nije predmet ove Strategije, već je potrebno obratiti se nadležnim odjelima gradske uprave. |
|  | Borko Zugan,Građanin | Načelni prijedlozi i mišljenje na nacrt akta ili dokumentaPrimjedbe na pojedine članke ili dijelove nacrta akta ili dokumenta (prijedlog i mišljenje): | „Smatram da je donošenje izdvojene Strategije za administrativno područje Grada Rijeke primjer (doduše tipičnog i očekivanog) formalizma uz očito negiranje stvarnog načina korištenja prostora od strane stanovnika Grada i prstena.Predmetni dokument je trebala usvojiti Urbana aglomeracija ili barem sastavnice ex. zajednice Općina Rijeka.Građani Grada (i prstena) kao zelenu infrastrukturu dominantno koriste prirodna i druga otvorena područja djelomično ili potpuno izvan administrativnih granica Grada npr:– kastavska šuma (šetnice u Lozi i Lužini)– kanjon Rječine– Kostrena – dužobalna šetnica i trim staza– neizgrađena površina između Ronjgi, Marinići, Kablari i Petrolejske ceste– Platak– neizgrađena površina između Srdoča, Kastva i ceste Rujevica-Marišćina– opatijski "lungo mare"– itd.Na ovaj su način Gradu vezane ruke kod mogućeg oživljavanja neiskorištenih sastavnica zelene infrastrukture smještene rubno ili izvan granica grada (dužobalno zeleno povezivanje, grebenske šetnice, povijesne fortifikacijske linije, veći parkovi, pješ. bic. staza kanjonom Rječine…)“„Unutar grada predlažem da se sve neiskorištene cestovne plohe – suvišne trake višetračnih ulica- "vrate" pješacima, npr. vijadukt u ul. Slavka Cindrića i sam čvor Piramida (bivši istočni izlaz), Nova cesta na Krnjevu i dr. uz intervencije na umanjenju arh. barijera.“„Agresivno preurediti notorne granice lučkog područja da bolje odražavaju aktualni i planirani način korištenja te sva Gradu "vraćena" područja namijeniti za zelenu infrastrukturu.“„Sve grube infrastrukturne intervencije (novi kolosijek željeznice, nove ceste višeg ranga, autocestovni čvorovi) uvjetovati proporcionalnim "vraćanjem kvadrata" Gradu tj. građanima (zeleni-pješački krovovi i sl.)“ | Hvala na komentarima. Analiza javnog mnijenja kroz anketni upitnik je pokazala kako građani koriste zelene površine, a rezultati se ne poklapaju s tvrdnjom da se ističe kanjon Rječine. Grad Rijeka više ne može direktno utjecati na površine izvan svojih administrativnih granica jer za to nema zakonsko uporište.Gustoća prometa bi bila predmet prometne analize te se tek potom može utvrditi koji su dijelovi prometnice neiskorišteni. U tijeku je izrada prometne studije za središnji dio grada.Primjedba nije jasna. Aktualni i planirani način korištenja nisu adekvatno objašnjeni, niti njihove točne lokacije. *Z*a sada taj mehanizam ne postoji u RH, ali implementacija budućih direktiva upućuje na razvoj u tom smjeru. |
|  | dr.sc. Marin Dominović,Građanin | Načelni prijedlozi i mišljenje na nacrt akta ili dokumenta | „Pozdravljam nastojanja da se donese i implementira Strategija zelene urbane obnove Grada Rijeka. U današnjem svijetu, urbane zelene površine postale su iznimna vrijednost, ne samo za rekreaciju građana, već i kao zaštićene mikrolokacije sa svojim ekosustavima.Nastojanje da se formira novi gradski park na Delti, kao jedan od prioritetnih projekata na fokalnoj poziciji, čini mi se kao osobito hvalevrijedna ideja.S tim u vezi, predstavio bih jednu svoju skromnu ideju namjene, barem dijela prostora budućeg parka Delta unutar strateškog cilja 2 – Uspostave novih gradskih parkova i cilja koji bi trebalo možda više naglasiti – Podizanja svijesti građana o važnosti i načinima korištenja zelenih javnih površina. Uglavnom, predlažem da se dio budućeg parka namjeni urbanom prakticiranju japanske metode Shinrin-yoku tj. u slobodnom prijevodu "šumske kupke". Shinrin-yoku je metoda boravka u prirodi s ciljem opuštanja i rekreacije prigodom koje dolazi do udisanja veće količine fitoncida, ponajviše tvari alfa-pinen, koju obilato ispušta crnogorična šuma. Znanstveno je dokazano da udisanjem fitoncida značajno ojačava naš imunosni odgovor (Li Q et al. Forest bathing enhances human natural killer activity and expression of anti-cancer proteins. Int J Immunopathol Pharmacol. 2007 PMID: 17903349.) kao što i dovodi do sniženja krvnog tlaka i opuštanja (Song C et al. Physiological Effects of Nature Therapy: A Review of the Research in Japan. Int J Environ Res Public Health. 2016 PMID: 27527193).Pozicija parka Delta čini se idealnom zelenom oazom u centru grada u kojoj bi građani mogli bar na trenutak doći se opustiti, predahnuti uz miris fitoncida i skupiti snage. Time osim zelene gradske površine, dobivamo i funkcionalni park na korištenje građanima i turistima. Što se tiče uređenja parka, predlažem i relokaciju lanterne iz Parka Nike Katunara koju smo dobili na dar od grada prijatelja Kawasakija. Time bi i njihov dar dobio novu vrijednost i funkcionalnu dimenziju te omogućio daljnje produbljivanje suradnje s našim gradom prijateljom.“ | Zahvaljujemo na prijedlogu.Prijedlog nije predmet Strategije, već Akcijskog plana koji će iz nje proizaći, a njime će se određivati pojedini projekti i način njihove realizacije.Predmet navedene Strategije, u vezi s navedenim planiranim parkom na Delti, je isključivo prijedlog uspostave novih površina, dok je način uređenja navedene površine predmet drugih dokumenata, uključujući i provedeni urbanističko-arhitektonsko-krajobrazni natječaj za navedenu površinu te buduća projektna rješenja. |
|  | Lidija Runko Luttenberger,Stručna javnost | Načelni prijedlozi i mišljenje na nacrt akta ili dokumenta | „Nacrt strategije zelene urbane obnove Grada Rijeke je kvalitetno sastavljen i sveobuhvatan dokument koji je uzeo u obzir bitne aspekte zelene obnove, očuvanja bioraznolikosti, ublažavanja klimatskih promjene i rezilijentnosti. Izrađivač Nacrta je predložio niz rješenja na konkretnim lokacijama, od kojih su posebno važni sadnja novih drvoreda, ozelenjavanje površina uz privatne, poslovne i industrijske objekte, ozelenjavanje parkirališta, dječjih igrališta, otkrivanje zatvorenih vodotokova, ozelenjavanje industrijskog dijela korita rječine, renaturacija dijela riječnog toka i općenito osiguravanje zelenih klinova do mora, kao i očuvanje prirodne obale i plaža.“1. „Jedina primjedba vezana na sadržaj Nacrta je možda preintenzivna intervencija u dio korita Rječine uzvodno prema starom mlinu i drugim napuštenim povijesnim industrijskim objektima, ukoliko se namjeravaju osiguravati biciklističke staze. Na tom dijelu bi trebalo održavati pješačke staze uz osiguravanje mogućnosti obilaska spomenutih objekata, ali bez pretjeranog interveniranja u prirodni prostor.“2. „Posebno je naglašena nužnost provedbe postojećih odredbi GUP-a grada koje se tiču obveze postojanja nepropusnih površina, stabala i općenito zelenila na privatnim i javnim površinama i parkiralištima, a koje se evidentno ne provode i za koje ne postoji kontrola.“3. „Obzirom da je Studija zelene infrastrukture Grada Rijeke izrađena još 2020. godine, nije jasno da li je Grad Rijeka tijekom zadnje 4 godine uopće uzimao u obzir nalaze studije jer u tom razdoblju ne samo da je došlo do poboljšanja, već način građenja, uređenja i korištenja prostora već sada ugrožava provedbu Nacrta. Bilo bi naime logično da je već u tijeku proces usklađivanja s potrebama zelene urbane obnove.“4. „Postavlja se pitanje koliko su recentne, sadašnje intervencije i planovi u pogledu primjerice Delte, lokaliteta Dječje bolnice Kantrida, Costabelle, lokaliteta bivšeg RIO na Kantridi, zgrada na Martinkovcu, objekata na Rujevici, itd. u skladu s načelima zelene urbane obnove.“5. „Zanima me i da li se prilikom izrade Nacrta uzimao u obzir europski Prijedlog zakona o obnovi prirode (*Proposal of the Regulation of the European Parliament and of the Council on nature restoration*).“ | Hvala na komentaru.Izuzev postojećih i planiranih puteva u sklopu Riječkih šetnica, ovim dokumentom je planirano isključivo „ispitivanje mogućnosti uspostave pješačkih, biciklističkih i trim staza u kanjonu Rječine“ kao što je navedeno unutar mjere 2.1.2.Hvala na primjedbi. Ipak, način provođenja prostornih planova u vidu izdavanja dozvola za gradnju i korištenje građevine te način rada građevinske inspekcije i komunalnog redarstva u pogledu situacije zelenila na javnim i privatnim građevnim česticama nisu predmet ove Strategije.Nalazi Studije su uzeti u obzir, jer se Strategija sukladno metodologiji izrade mora temeljiti na rezultatima Studije, što je naglašeno u tekstualnom dijelu Strategije. Nadalje, budući da je Strategija stručna podloga za izmjenu prostorno-planske dokumentacije, uključujući i sve druge sektorske dokumente koji služe u istu svrhu, Strategija će ukupnom razvoju doprinijeti na način da bude u najvećoj mogućoj mjeri uklopljena u prostorne planove. Predmetne zahvate nije moguće u ovoj fazi izrade Strategije kvantificirati u pogledu usklađenosti s načelima zelene urbane obnove. Strategija propisuje ciljeve i mjere za buduće zahvate. Navedeni dokument nije direktno sagledan prilikom izrade dokumenta. Prema smjernicama za izradu SZUO, sagledan je nacionalni zakonodavni okvir, usklađen s europskom regulativom. |
|  | Ana Vrbanović,Građanin | Načelni prijedlozi i mišljenje na nacrt akta ili dokumenta | Poštovani, oduševljena sam Vašim Nacrtom prijedloga Strategije zelene urbane obnove Grada Rijeke. Stanovnik sam Gornjeg Zameta i na tom području svakako smatram da treba sačuvati zelene površine i sviđa mi se prijedlog uspostave nove park-šume na Gornjem Zametu.Ukoliko je moguće, proširila bi park-šumu i na ostale dodirujuće zelene površine predloženog nacrta.Ono što bi ovim putem također zamolila je da se te planirane park-šume na području Gornjeg Zameta urede – da se urede šumski putevi kako bi se kroz šumu moglo nesmetano šetati, trčati, voziti bicikl i provoditi druge rekreativne aktivnosti (po uzoru na Kastavsku šumu). Ovim putem se nudim da označim biciklističku rutu i trail rutu kad ti putevi budu uspostavljeni jer se aktivno bavim sportom i u tome mogu doprinijeti.“ | Hvala na komentarima i prijedlozima. Za park šumu na području mjesnih odbora Srdoči i Gornji Zamet nema prostornih mogućnosti za širenje unutar administrativnog područja Grada Rijeke jer su okolne površine izgrađene. Nadalje, u dokumentu je navedeno: „*Gradske park šume mogu se oblikovati kao parkovne površine, a gospodarenjem se zadržava njihova izvorna struktura šume, uz mogućnost opremanja samo onim sadržajima koji će od opće korisnih funkcija šume imati naglašeniju rekreativnu funkciju*.“ – u navedeni opis posebnog cilja 1.1. bit će dodano „uređenje šumskih puteva i rekreacijskih staza“. |
|  | Podnositelj primjedbe nije suglasan da podaci budu javno objavljeni | Primjedbe na pojedine članke ili dijelove nacrta akta ili dokumenta (prijedlog i mišljenje): | Poštovanje, Pročitao sam cijelu Strategiju i čestitam na duboko istraženoj temi koja je nažalost u Rijeci do sada uvijek bila jako zapostavljena. Htio bih predložiti ili možda podcrtati nekoliko ideja. a) U Rijeci definitivno nedostaju biciklističke i pješačke staze. Ovdje mislim i na urbane i na zelene prostore. Jedan od primjera je kanjon Rječine koje je predivno mjesto za jedno i drugo tako da se nadam da će se to i ostvariti uz sve ostale zacrtane lokacije. b) Sto se tiče lokalnog parka broj 8 na dokumentu "Prijedlog konkretnih lokacija", koji se nalazi s južne strane ulice Bogomira Ćikovića Marčeva htio bih se osvrnuti na slijedeće. Ideja lokalnog parka je u redu, međutim postoji bojazan da će posjetitelji parka raditi buku i nered. To je situacija koja je već danas prisutna na igralištu niti 50 metara istočnije. Da budem precizniji, igralište je u redu i vidjeti djecu i odrasle ljude kako se igraju i rekreiraju tijekom dana čini me zadovoljim i ponosnim na svoj grad. Međutim ono sto se redovito događa kada počinje padati mrak (češće kad je vrijeme toplije) je to da to igralište postane mjesto okupljanja mladeži koja vrlo cesto buči, pušta gasnu muziku, opija se, razbija, onečišćuje, divlja i radi prometne prekršaje. Ovdje ne govorim o svoj mladeži nego da se takve situacije cesto događaju te remete javni red i mir stanovnika koji se nalaze u blizini tog igrališta. Osobno, a i u razgovoru s drugim stanovnicima, došli smo do zaključka da ne postoji neki posebni razlog zašto se to ne bi događalo i u eventualnom budućem lokalnom parku koji bi bio u nastavku igrališta. Ideje koje smo imali jesu: 1. Da se napravi zelena ili drugačija zvučna barijera između parka i ulice iznad.Trenutačno na lokaciji eventualnog lokalnog parka nalazi se gusta šumica koja štiti kuće i stanovnike zapadno od tvornice Elcon od konstantne buke koju ista proizvodi. Prema Strategiji, ta šumica bi u kritičnim dijelovima nestala i tvornica bi se čula glasnije. To je neprihvatljivo i zvučna izolacija treba biti na prvom mjestu.2. Da se postavi vise koševa za smeće.Istočno igralište je onečišćeno zato jer ima jedan jedini(!) koš za smeće. Nakon što je uvedena individualna odvožnja smeća na području Gornjeg Zameta, situacija se još pogoršala. Igrališta i parkovi trebaju imati vise koševa za smeće, svaka diskusija u vezi toga je nepotrebna. 3. Da se uvede otvoreno i zatvoreno vrijeme parka.Ne znam da li se ovo primjenjuje u Hrvatskoj ali to je nešto sto sam vidio u mojim putovanjima po svijetu. Parkovi se zatvaraju u 11 navečer i otvaraju ujutro u 6. Ovdje ne mislim da se park fizički pregrađuje nego jednostavno ima tabelu na kojoj su navedena pravila ponašanja i otvoreno vrijeme. Svi koji se nalaze u parku u zatvoreno vrijeme krše javni red i mir te mogu biti sankcionirani. To se pokazalo vrlo jednostavno i učinkovito rješenje/kompromis tako da su parkovi uredniji, sigurniji i ugodniji i za posjetitelje i za okolne stanovnike. Ukoliko se posjetitelji ne mogu toga pridržavati, onda nam parkovi niti ne trebaju jer oni nisu koncertna ili mjesta za zabavu. Uzimajući sve ovo gore navedeno pod točkom B, ako dođe do dizajniranja/planiranja parka ispod ulice BĆ Marčeva, molio bih da me se kontaktira radi dobronamjerne suradnje i savjetovanja. | Hvala na komentarima.Ovim dokumentom je planirano „*ispitivanje mogućnosti uspostave pješačkih, biciklističkih i trim staza u kanjonu Rječine*“ kao što je navedeno unutar mjere 2.1.2.Primjedba je predmet komunalnog reda, a ne samog pozicioniranja parka. Predmetni problem nije moguće riješiti izmicanjem parka daleko od mjesta stanovanja, jer time postaju manje pristupačne površine za kretanje na otvorenom i zdravlje.Potrebno je uvesti komunalni red, a park ipak očuvati i planirati i drugi zbog dnevnih posjetitelja.Primjedba se djelomično prihvaća. Uređenje parkova nije predmet Strategije, nego projektne dokumentacije. Elementi zelene infrastrukture štite od buke te je prilikom projektiranja parkova moguće voditi računa o zaštiti stanovnika od buke.Prikupljanje otpada je zadatak komunalnih službi i nije predmet ove Strategije.Zatvaranje parkova u noćnim satima je predmet propisa o komunalnom redu te nije predmet ove Strategije. U pogledu komunikacije molimo da se obratite svojem nadležnom Mjesnom odboru.  |
|  | Suvlasnici zgrade Zametskog korena 42 A, B, C, D, E, Rijeka; građani | Načelni prijedlozi i mišljenje na nacrt akta ili dokumenta | Poštovani, Podnosimo prijedloge i mišljenja na "Nacrt prijedloga strategije zelene urbane obnove Grada Rijeke" u slijedećem: 1. Daljnje ozelenjavanje i uređenje postojeće zelene površine na k.č. 592/78, k.o. ZAMET, koja je granična površina između višestambene zgrade na k.č. 592/71, k.o. ZAMET i brze ceste prema Viškovu. Naime, predmetna cesta je izuzetno prometna te bi se potpunim uređenjem navedene zelene površine značajno poboljšala kvaliteta života stanara u smislu smanjenja buke i onečišćenja zraka, te vizura (pogled na zelenilo). Osim toga, trenutno se ta površina uglavnom koristi za šetnju kućnih ljubimaca. Sukladno tome, jedna od ideja uređenja bi mogla biti "park za pse". 2. Sadnja stabala (drvoreda) uz zapadni i istočni nogostup po cijeloj dionici brze ceste prema Viškovu – od rotora Rujevica (k.č. 3457/108, k.o. ZAMET) do križanja sa Ulicom Štefani (k.č. 2413/12, k.o. ZAMET). Naime, pješački promet uz cestu je značajan (blizina javnih sadržaja – nogometni stadion, trgovački centar, budući Centar hitne medicinske službe i dr.), a navedeno je realizirano na manjem dijelu istočnog nogostupa (na križanju sa Ćićarijskom ulicom prema sjevernom dijelu nogostupa). 3. Također predlažemo uređenje i dodatno ozelenjavanje velike polukružne površine koja je sa svih strana omeđena prometnim površinama i trenutno se ne koristi. Predlažemo da se ta površina uredi kao park za vježbanje na otvorenom, igralište i sl. Navedena površina nalazi se na dijelovima k.č. 3060/3, 3066/2, 3067/2, 3068/2, 3069, 3070/1 i 3071/5, k.o. ZAMET. 4. Isto tako predlažemo da se na području našeg Mjesnog odbora uredi "trim staza", kao i u ostalim dijelovima grada gdje prostorne mogućnosti to dopuštaju. | Hvala na prijedlozima.Navedeni prijedlog nije predmet Strategije, nego održavanja i uređenja zelenih površina koje provode komunalne gradske službe. Strategijom je preporučena sadnja drvoreda na svim prometnicama gdje je to tehnički i prostorno izvedivo, a konkretne lokacije odredit će se u Akcijskom planu ili u sklopu njegove daljnje razrade.Prijedlog nije predmet Strategije, nego održavanja i uređenja zelenih površina koje provode komunalne gradske službe.Primjedba se prihvaća. U Strategiju će se uklopiti mogućnost realizacije trim-staza na područjima gdje postoje prostorne i druge mogućnosti.  |
|  | Uprava za zaštitu kulturne baštine,Konzervatorski odjel u Rijeci | Načelni prijedlozi i mišljenje na nacrt akta ili dokumenta | 1. Pohvalno je navođenje Zakona o zaštiti i očuvanju kulturnih dobara i Konzervatorske podloge Grada Rijeke medu propisima i literaturom Strategije te propisivanje mjere izrade konzervatorsko-krajobrazne studije sa smjernicama za obnovu i uređenje svih povijesnih i grobljanskih perivoja (točka A 1.1.5.).2. Međutim, smatra se poželjnim pregledno navesti povijesno zelenilo unutar kulturno-povijesne cjeline i ono izvan nje, prema popisu u prilogu, kako unutar teksta, tako i na zasebnom kartografskom prikazu,3. Potom precizirati mjeru na način da je izrada konzervatorsko-krajobraznog elaborata nužna za očuvanje najkompleksnijeg i najvrijednijeg povijesnog zelenila, a za kojeg takav dokument nije izrađen (Park Vladimira Nazora i Nikole Hosta, Park Mlaka, Park narodnog heroja), odnosno krajobraznog projekta obnove i održavanja za ostalo povijesno zelenilo.4. Predlaže se uniformno obraditi (vremenski i stilski odrediti) svo nabrojano povijesno zelenilo.5. Osim javnog zelenila, postoji i privatno povijesno zelenilo, uz vile i gradske reprezentativne stambene građevine, posebno na području, na primjer, Belvedera, Kalvarije, Bulevarda, Pećina, Kantride i Kostabele, koje čini jednako vrijedan dio gradskog zelenila, utječe na sliku grada i zaslužuje pravilnu obnovu i zaštitu, a Grad može utjecati na navedeno zelenilo kroz Odluku o komunalnom redu, projektima sufinanciranja i sl. | Hvala na komentaru.Poglavlje 3.4.2. bit će prošireno u skladu s komentarom, a kako je ranije učinjeno i u Studiji zelene infrastrukture Grada Rijeke koja je prethodila izradi ove Strategije.Aktivnost 2.1.1.5. bit će nadopunjena prema komentaru.Poglavlje 3.4.2. bit će prošireno u skladu s komentarom, a kako je ranije učinjeno i u Studiji zelene infrastrukture Grada Rijeke koja je prethodila izradi ove Strategije.Navedeno će biti dodano kao aktivnost u sklopu mjere 2.1.1. Uređenje i unaprjeđenje kvalitete postojećih otvorenih površina i koridora. |

Napomena: U vremenu trajanja savjetovanja pravovremeno su pristigle 23 primjedbe/prijedloga javnosti na Nacrt prijedloga Strategije zelene urbane obnove Grada Rijeke.